LidanRubinov/Halacha-QA huggingface dataset:
שאלה: תפילת מנחה ומוסף: האם בתחילת תפילת מנחה ומוסף אומרים: "כי שם ד אקרא." במקום "אדני שפתי תפתח." או בנוסף?
תשובה: הפסוק "ה' שפתי תפתח" הוא חלק מהתפילה ואומרים אותו בכל תפילה (שולחן ערוך אורח חיים, סימן קיא, ומשנה ברורה ס"ק י). בשחרית וערבית, שיש להסמיך גאולה לתפילה, אין לומר עוד פסוקים אולם במנחה ומוסף מותר להוסיף את הפסוק "כי שם ה' אקרא..." לפני "ה' שפתי תפתח".
שאלה: פנייה אל רב בגוף שלישי: האם כאשר פונים אל רב צריך לפנות אליו בגוף שלישי? האם זה משנה איזה רב זה? רב מובהק, או כל רב אחר? ומי נחשב רב מובהק לעניין זה, ראש ישיבה, ר"מ וכו. אם אפשר לצרף מקורות, אשמח.
תשובה: לרב צריך לפנות בנימוס, ופניה בגוף שלישי היא דרך של כבוד. גם רב שלומדים ממנו מעט צריך לכבד, כמו שעשה דוד ככתוב בפרקי אבות פרק ו'. וככל שהרב יותר גדול כך ראוי יותר לכבדו. עיין כל זה ברמב"ם הלכות תלמוד תורה פרק ה' ופרק ו'.
שאלה: טעות בברכות התורה: מה הדין לאדם שעלה לתורה ובטעות בירך לאחר הקריאה את הברכה הראשונה אשר בחר ולא את האחרונה אשר נתן? הוא נזכר מיד לאחר שענו אמן על ברכתו הברכה לפני הקריאה היתה כתיקנה.
תשובה: בדיעבד, מי שטעה והחליף בין הברכות עלתה לו ברכה ואינו צריך לחזור.
שאלה: תחפושת של אליל יווני בפורים: האם מותר להתחפש לאליל יווני בפרים, מכיוון שהעבודה להם התבטלה?
תשובה: זה נכון שאכן התבטלה כבר עבודה זרה כזו, אבל יש עניין שאדם לא יחקה את דברי ההבל הללו, אם כי אין פה איסור ממש אבל זה מכוער.
שאלה: להיזהר מלשון הרע בעבודה: אני עובדת במשרד ועובדות שם הרבה נשים שאינן שומרות תורה ומצוות. אני משתדלת להקפיד על הלכות לשון הרע. יוצא שם שמדברים כל מיני דיבורים שאינם מתאימים לרוח היהדות ואני שומעת אותם. כיצד עלי לנהוג?
תשובה: אם את יכולה תשתדלי להעלות נושאים חיוביים לשיחה. ומה שאת שומעת שיחות שיש בהם צדדי איסור, תשתדלי לא לקבל את הדברים ולא להאמין בנכנותם ולהטיל ספק באמינותם. זה תעשי לעצמך כמובן.
שאלה: ברכת מעין שלוש: אם בברכת המזון מי ששכח ולא אמר "רצה והחליצנו" או "יעלה ויבוא" (ונזכר אחרי שהתחיל את ברכת הטוב והמטיב)- צריך לחזור, אז זה ככה גם בברכת מעין שלוש? (אם שכח "ורצה והחליצנו ביום השבת הזה", או:"וזכרנו לטובה ביום ראש חודש הזה")
תשובה: רק אם שוכחים תוספות אלו בסעודות שחובה לסעוד מצד השבת או החג חוזרים על הברכה. לכן, בראש חודש או בסעודה שלישית, שאין חובה לאכול לחם, אין חוזרים אם שכחת "רצה" ו"יעלה ויבוא". בשתי הסעודות הראשונות של שבת וחג, חוזרים. מאחר ומעין שלוש מברכים על דברים שאין חובה לאוכלם בשבת וחג, אין צריך לחזור אם שכחת את התוספות.
שאלה: כניסת גויים לבית כנסת לצורך לימוד: אשתי מורה בחטיבת הביניים. במסגרת תגבור לימודי יהדות בבית הספר נערכים גם מפגשים עם ילדים נוצרים ומוסלמים במטרה להכיר את תרבות האחר ולדעת לכבד האחד את השני. האם יש איסור הלכתי להכניס ילדים שאינם יהודים לביקור בבית הכנסת?
תשובה: אין איסור להכניס גויים לבית הכנסת. אבל לא נראה שכל עניין המפגשים הללו הוא לפי דרכה של תורה, להכיר עובדי עבודה זרה ולכבד את השקר שלהם על פני אמת התורה. לא נעודד פרסום דברי שקר בשביל השיוויון וכדי לא לריב אלא עלינו להוכיח שזה לא נכון. אם אומנם המפגשים הם לא כדי לכבד את הדת האחרת אלא כדי שידע מה להשיב, אפשר.
שאלה: ת עבור קריאה בתורה בשבת: האם מותר לגבות ת עבור קריאה בתורה בשבת? אני מכין את הקריאה בחול.
תשובה: זו שאלה ידועה. לא ראוי לקבל על זה שכר אבל מותר. וכן הדין באח או רופא שנתנו טיפול בשבת ובכל דבר מצווה, שמותר לקבל על זה שכר אבל זה לא הידור.
שאלה: להסתיר צום בהריון: אני בתחילת ההריון ועדיין לא יודעים על כך בעבודה ובחברה. אני עובדת בסביבה חילונית ובכל צום בודקים אותי האם אני צמה או לא. אני יודעת שאיני חייבת לצום, אך אם יראו שאני אוכלת ושותה יפקחו עלי עיניים (דבר שאני רוצה למנוע). מה עלי לעשות כדי לא להגיע למצב זה?
תשובה: תגידי בעבודה שכאב לך הראש ושאלת רב והוא התיר לך לאכול. ובהצלחה.
שאלה: דיני ממונות עם גויים: א. בעודי חילוני, קיבלתי מסז בהודו על ידי גוי לפני כ-20 שנה ולא שילמתי בידיעה שאני אמור לשלם. ב. גרתי עם גויה בגרמניה והיא הלוותה לי סכום כסף להשקעה בעסק. אמא שלה, לאחר זמן מה, טענה שהיא התכוונה להשתמש בכסף של הבת לצביעת הבית ומכיוון שהבת הלוותה לי את הכסף היא תצטרך ללוות מהבנק ולכן היא חייבה אותי לשלם לה את סכום הריבית. האם זה גזל, וכן האם אני יכול לדרוש את הכסף חזרה, וכן האם יש התיישנות מבחינת זמן המקרה? וכן במידה ואני יכול לדרוש כסף חזרה, האם זה מלווה בריבית וכמה? המקרה היה לפני 17 שנה.
תשובה: א. הת על המסאז' הוא עליך בגדר חוב, ודינו כהלוואה. הדין הוא שהפקעת הגוי מותרת, כלומר: ישראל שלווה מגוי, אם הגוי שכח מן החוב אז אין הישראל צריך להשיב לו, אולם אם הגוי יודע מן החוב ויגרם מכך חילול ה' אז צריך להחזיר ההלוואה. המקור לדברים בשולחן ערוך הוא חושן משפט הלכות גניבה סימן שמח: "טעות עובד כוכבים, כגון להטעותו בחשבון או להפקיע הלואתו, מותר, ובלבד שלא יודע לו, דליכא חילול השם". ב. איסור ריבית קיים רק בין יהודי ליהודי, אולם בין גוי ליהודי אין איסור, ולכן אם הסכמת לשלם ריבית לגוי לא עברת על איסור. בנוגע לעצם הת אם הסכמת לשלם את הריבית אין בכך גזל מצידה, גם לא ברור מדוע אתה חושב שאתה יכול לתבוע אותה על פי דין תורה מאחר והיא גויה. עליך לברר את החוק הנהוג שם, ואם מבחינה משפטית את יכול לחייבה ואין התיישנות, אתה רשאי לתובעה בערכאות שם. הרב ניר אביב
שאלה: שימוש באלכוהול לחיטוי בשבת: האם מותר להשתמש באלכוהול בשבת? לפני שאני מכניסה עגיל לחור באוזן אני צריכה לשים אלכוהול לחיטוי כי אם לא האוזן נהיית אדומה וכואבת. האם מותר בשבת?
תשובה: מותר, כמו שמותר לסוך בסבון נוזלי.
שאלה: הצבת קופת צדקה בבית כנסת: אני מעוניין להציב קופת צדקה בבית כנסת שבמקום עבודתי. המטרה היא לאסוף סכום כסף עד לערב הפסח ובכסף זה לרכוש מוצרי מזון למשפחות נזקקות בכדי שיוכלו לקיים את החג. האם זה מותר מבחינת ההלכה, וכיצד עליי לעשות זאת?
תשובה: אם גבאי בית הכנסת מרשה זאת, מותר. ועל מנת שלא יהיה חשד, תשתף אדם אחר שיהיה אחראי עמך בכספים שנאספו.
שאלה: מערכת יחסים עם גוי: אני נמצאת כרגע במערכת יחסים עם בחור גוי כבר שנה ונורא מאוהבת. הבחור הוא נוצרי שאינו מאמין בדתו ומוכן להתגייר בשבילי ברגע ששנינו נרגיש שאנו מוכנים לקחת את הזוגיות שלנו צעד אחד קדימה. האם במידה והוא מתגייר לצורך הזוגיות נחשב להתגיירות אמיתית?
תשובה: גיור אמיתי הוא כאשר בא אדם להכרה כי אמונת ישראל היא האמונה הנכונה והוא מקבל על עצמו באמת לקיים את מצוות התורה. ההתאהבות שלך היא שטחית והיא לא תחזיק מעמד זמן רב. לבנות משפחה יציבה אפשר רק כאשר יש מטרה ערכית משותפת ששני בני הזוג שואפים אליה.
שאלה: למה מזמור קי"ט מורכב משמונה פסוקים בכל אות?: בס ד השאלה היא למה הסדר של אלפא ביתה ב קיט ולא במקום אחר ב המבנה הוא של שמונה או מה הטעם ולמה בדיוק מאה וחמשים מזמורים אודה לך אם אקבל תשובה
תשובה: השאלות ששאלת מעניינות מאוד, וברור לי שיש משמעות עמוקה למבנהו של ספר תהלים אולם, לצערי, לא עסקתי בכך בהעמקה. אוכל לכתוב רק הסבר אחד באופן כללי. המספר שמונה מבטא בכל מקום את מה שמעל כוחות הטבע הרגילים ומהווה שורש להם. ח אומרים שהאותיות הן הכלי בהן נברא העולם - לכל אות יש שורש רוחני, משמעות עמוקה המתגלמת באות הפיסית, וכלל האותיות - כלומר כלל המשמעויות הרוחניות העומדות מאחוריהן - הן העומדות בתשתית של בריאת העולם. לדוגמא, התוכן הרוחני העומד מאחורי האות אל"ף הוא האחדות הפנימית הקיימת בין כל חלקי העולם, ואילו האות ב' מבטאת את ריבוי הצדדים הקיימים במציאות. כמובן שהדברים הרבה יותר עמוקים ממה שכתבתי. מזמור קי"ט עוסק בתורה, שהיא התוכן הרוחני של העולם, ועל כן למזמור קי"ט מתאים המבנה של 8 פסוקים לכל אות. אינני יודע מהי משמעות העובדה שיש בספר תהלים 150 מזמורים דווקא.
שאלה: כשרות שמן פרפין: האם מותר לקחת "שמן פרפין" של חברת "מכבי" אף שלא מצוינת עליו כשרות?
תשובה: אם אין תוצרת עם הכשר אפשר לקחת ללא הכשר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תליית מודעות בשבת: האם יש בעיה כלשהי לתלות מודעה בשבת באמצעות נעצים או להסירה, והאם יש הבדל אם הלוח מחובר לקיר במסמרים וכדומה או שתלוי על חוט וניתן להסירו?
תשובה: אסור לתלות מודעות בשבת או להסירם מחמת שיש בזה חשש תופר, שהמדבק דבר לדבר תולדת תופר הוא.
שאלה: קריאת המגילה בתענית אסתר מוקדמת: השנה התענית יוצאת ביום חמישי וערב פורים יוצא בשבת. מתי קוראים את המגילה, ביום חמישי או במוצ"ש?
תשובה: קריאת המגילה שייכת לפורים ולכן קוראים אותה במוצאי שבת. בברכת התורה, WWW.Yeshiva.org.il
שאלה: כשרות תמרים בואקום: האם צריך לבדוק תמרים המגיעים בחבילת ואקום (ללא גלעינים)? אם כן, כיצד? על התמרים יש הכשר של הרבנות הרבנות אילות.
תשובה: אם לא צויין שנבדקו מחרקים, יש חובה לבדוק מחרקים. בדיקת חרקים כרגיל בתמרים, בתמר לח יש לבדוק משני הצדדים שאין בו חורים או נקבים וכדו'. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שירות לאומי מול לימודים: אני בת 17 ואני לומדת בכיתה י"ב, ואני מאד מתלבטת לגבי שנה הבאה. אני מתלבטת האם לשלב מדרשה עם שירות לאומי או לשלב עם לימודים. אני חושבת שאני מסוגלת ללמוד אבל אני מרגישה שאני לא מספיק בוגרת ושהשירות הלאומי יכול לתרום לי. אני מפחדת שאני עלולה לפספס את מה שהשירות יכול לתת לי: בניית האישיות, עצמאות ללא תלות של אנשים מסביבי, בגרות ותרומה לזולת. בקשר ללימודים - אני מתכוונת להשאר בבית ולא ללכת לפנימיה, ואני חושבת שעדיף שאני יגמור עם הלימודים מהר כדי לחסוך את הזמן ולא להתחיל בלימודים מאוחר מדי יחסית (להורים שלי אין דעה בנושא). אשמח לשמוע את דעת הרב, מה הרב מייעץ לי לעשות.
תשובה: אני ממליץ למי ששואפת להתחתן עם בן ישיבה, ולא רוצה לדחות את החתונה לשנים רבות, ויש לה כח להמשיך בלימודים לאחר הבגרות, לא ללכת לשרות לאומי ולהתחיל את הלמודים מיד. זה טוב לה וגם לכלל ישראל. הרווח בדרך זו עולה על מה שאפשר לקבל בשרות הלאומי.
שאלה: הקראת פרשיות התפילין: האם אני יכול להוציא מישהו ידי חובת תפילין בכך שהוא מניח תפילין ואני מקריא לו את הפרשיות בגלל שהוא לא יודע לקרוא?
תשובה: העיקר זה הנחת התפילין עצמה. תקריא לו את הברכה מילה במילה (אתה תאמר מילה והוא יחזור אחריך) לאחר מכן שיניח את התפילין ותקריא לו את קריאת שמע. אם ניתן ללמד אותו בעל פה, זה יותר טוב.
שאלה: ת על שריטת אוטו לא ידוע: לפני כחודש שרטתי למישהו את האוטו בטעות. לא היה לי כלי כתיבה כדי להשאיר לו פרטים. איך אני יכולה לפצות על הנזק, האם זה נחשב כגזל, ומה אפשר לעשות אם אני לא יכולה לאתר את בעל הרכב?
תשובה: "אדם מועד לעולם" וגם על טעויות (שגגה) צריך לשלם. חיוב הת הוא מדין מזיק ולא מדין גזלן. הדין הוא כך: א. צריך לעשות תשובה, כמו על כל עבירה. ב. כאשר אי אפשר לאתר ולדעת מי הוא הניזק או הנגזל, אמרו חכמים שיעשה אדם בכסף זה צורכי רבים באזור של הניזק הגזלן ע"מ שהוא יהנה מכסף זה, ובזה יקיים את השבת הגזילה הנזק. "וכשיעשה צרכי רבים יסבב ה' שכל אחד מהנגזלים או מיורשיהם יהנה כפי ערך גזילתו ושימחלו לו, והבא לטהר מסייעין אותו מן השמיים." - ערוך השולחן חושן המשפט סימן שס"ו.
שאלה: סוג טבעת הקידושין: עם איזה טבעת מקדשים את הכלה, זהב צהוב, כסף?
תשובה: בדרך כלל עושים טבעות מזהב. בירושלים היו נוהגים לעשות מכסף משום אבילות על החורבן. אבל מעיקר הדין אין הבדל אם הטבעת היא מכסף, זהב או מכל מתכת אחרת.
שאלה: מיהו רבי יצחק מהמדרש: מתוך ילקוט שמעוני על פרק ס בישעיהו כתוב: א"ר יצחק שנה שמלך המשיח נגלה בו כל מלכי אומות העולם מתגרים זה בזה, מלך פרס מתגרה במלך ערבי והולך מלך ערבי לארם ליטול עצה מהם וחוזר מלך פרס ומחריב את כל העולם וכל אומות העולם מתרעשים ומתבהלים ונופלים על פניהם ויאחוז אותם צירים כצירי יולדה, וישראל מתרעשים ומתבהלים ואומר להיכן נבוא ונלך להיכן נבוא ונלך להיכן נבוא ונלך, וואומר להם בני אל לתתיראו כל מה שעשיתי לא עשיתי אלא בשבילכם מפני מה אתם מתיראים אל תיראו הגיע זמן גאולתכם. שאלתי, מיהו אותו רבי יצחק הנזכר כאן?
תשובה: לא מצאתי התייחסות מפורשת לעניין. אולם מצאתי ערך על רבי יצחק נפחא האומר שסתם רבי יצחק זה כנראה רבי יצחק נפחא והוא חיבר הרבה מדרשים. בברכת התורה, WWW.Yeshiva.org.il
שאלה: תרומות ומעשרות על תפוחים שצבעם שונה: כשנקנים תפוחים מכל מיני צבעים, האם יש לעשות תרומות ומעשרות על כל צבע או מספיק אחד?
תשובה: מספיקה הפרשה אחת, אבל צריך לדעת שהם מאותה דרגת חיוב, דהיינו: מאותו איזור בארץ ולא מאזורים שונים, כמו כן, שכולם גדלו אצל ישראל (לא נכרי). אם לא יודעים את הפרטים הקודמים יש להפריש כל אחד לחוד. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מזוזה בבית חולים : האם יש חובה שתהיה מזוזה בחדר של בית חולים שיקומי, שהחולה שוהה שם זמן רב מאוד? אם כן, האם צריך (חובה) לברך עליה?
תשובה: כיון שהמקום ראוי למגורים, חייב במזוזה עם ברכה.
שאלה: עניית אמן לקדיש תימני: אם אני ספרדי המתפלל במנין תימני ושומע קדיש. האם אני צריך יכול לענות אמן אחר "יתברך" כמנהגם? האם לשם כך מותר לי להפסיק בברכות ק"ש?
תשובה: אינך חייב לענות כמוהם אלא תנהג כמו הנוסח שלך, כי היות ואלו דברים שבצנעה אינך חייב לענות כמוהם. לעומת מיקום עלינו וכדומה, שצריך להגיד עם הציבור, אבל שינויים קטנים בנוסח לא צריך לשנות מהנוסח שלך.
שאלה: מכירת עבודות מוכנות: אני לומד בישיבה תיכונית וברצוני לעשות השנה עבודת גמר. ראיתי באינטרנט "מכירת עבודות גמר"' כלומרף עבודות גמר שהוכנו בעבר וכעת בעליהן מוכן למוסרם לאחר תמורת ת האם מותר לקנות עבודות אלו או שיש בזה צד בעייתי?
תשובה: דבר זה אסור. הרי עבודה קנויה אינה משקפת כלל את יגיעותיך וידיעותיך.
שאלה: מעשר להחזקת הילדים: יש לנו 4 ילדים נשואים. זוג אחד בייני"שים והשאר כבר לא, אלא עובדים ולומדים (מקצוע). אנחנו משתדלים לעזור, לא ממש כספית אלא ע"י קנית מוצרים לבית או לנכדים. האם סכומים אלו (שאינם מבוטלים) יכולים להחשב כמעשר צדקה?
תשובה: לא כדאי להפסיד את הזכות לתת מעשר. זו העסקה הטובה ביותר. אמנם אפשר להחשיב את הנתינה לזוג העוסק בתורה כצדקה אבל כאמור, עדיף לתת מעשר מלבד העזרה לילדים.
שאלה: חוטי תפילין של ראש הפוכים: בתפילין של ראש החוטים צריכים להיות, שהחוט בצד ימין צריך להיות יותר ארוך מצד שמאל. בתפילין שלי הוא הפוך, השמאל הוא יותר ארוך מהימין, מה לעשות? אם זה אומר שזה פסול, מה שהנחתי עד עכשיו לא נחשב? ומה אני צריך לעשות, לצום משהו? יש עוד בעיה אני נמצא ברומניה ואין לי איך לתקן את זה אצל מישהו, ואני אגיע רק עוד חודש לארץ, מה אני אמור לעשות? הבדיקה האחרונה נעשתה לפני 5 חודשים על התפילין והחלפתי מה שצריך.
תשובה: בדיעבד, אין פסול ויוצאים ידי חובה במקרה כזה ואין צורך להתענות. אבל כדאי שכשתוכל תלך לאדם המתקין וקושר תפילין כדי שיסדר את זה, אבל בינתים כשאתה ברומניה תמשיך להניח את התפילין כך. אין צורך לבדוק את התפילין אם הם נבדקו לא מזמן.
שאלה: הכנת בובות מעיסת נייר: בשיעורי מלאכת-יד מכינים מיני בובות קטנות בדמות אדם מעיסת נייר וכן של בע"ח. לטענת בעלי אסור הדבר, מטעמי איסור הכנת פסל ומסכה. האם יש אפשרות לפגום בהם בצורה כלשהי בכדי לבטלם, ואז כן ניתן להכינם ולהכניסם לבית?
תשובה: היות ויודעים שזה לא ממש לצורת אדם אלא רק לצורך משחק, אם יחסירו איזה אבר או משהו כדומה, כגון: אצבע ביד או אוזן בראש, כדי שלא תהיה צורה שלימה - יהיה מותר.
שאלה: משמעות "יהא שמה רבה": הפירוש של "יהא שמה רבא מברך לעלם ולעלמיה עלמיא" שבקדיש, הוא כמעט כמו "יהי שם ה מבורך מעתה ועד עולם" שבזימון. האם המשמעות היא אותה משמעות? אותה קדושה?
תשובה: לכאורה זה אותו דבר, רק שזה בעברית וזה בארמית.
שאלה: שימוש בדיסק שנצרב בהיתר: לפני מספר שבועות צרבתי דיסקים שהיו לי בבית כדי שאוכל לקחת את הצרובים לישיבה ולהשאיר את המקוריים בבית. (לפי מה שאני יודע, דבר זה מותר על פי ההלכה). לאחר שאתחתן אעזוב את הבית, האם אוכל להשתמש בדיסקים הצרובים האלה או לא?
תשובה: אם צרבת משלך לעצמך בלבד, הדבר מותר.
שאלה: סיום מסכת בבר מצווה: היות והציבור מגיע למסיבת בר המצווה של בני ובמסיבה מתוכנן סיום מסכת אני מבקש לשאול, האם ניתן לקצר את הקטעים שלאחר סיום המסכת משום טורח ציבור ושיעמומו? האם ניתן לקרוא את הקטעים היפים כגון והערב נא וכו' ובכך לסיים את המסכת ולעבור לדרשה? האם זה פוגם במעמד סיום המסכת? ואם כן, איך ניתן לקצר?
תשובה: גדולי ישראל חיברו את זה, ויש בזה כוונות עמוקות, וזה רק כשתים עד חמש דקות, לכן לא נראה לי שנכון לדלג על זה.
שאלה: קשירת נעליים: אם אנחנו נועלים נעליים היום גם כשיטת ר יוחנן וגם כשיטת הברייתא, ההיגיון היה אומר שננעל קודם את נעל שמאל אח כ את ימין קשירה ואח כ קשירה של נעל שמאל. מהסיבה הפשוטה, שר יוחנן משווה את קשירת נעליים לתפילין, אז נעל שמאל שהיא כנגד תפילין של יד שמים קודם ואז שמים נעל ימין שהיא כנגד תפילין של ראש ושירתה ואח כ קשירת שמאל כמו סדר נעילת הנעליים.
תשובה: איננו משווים בין נעליים לתפילין. כמו בכל דבר, גם בלבישת נעליים יש להקדים את ימין משום חשיבותו של צד ימין. בקשירת הנעליים יש דין מיוחד ששמאל יותר חשוב מימין. מתפילין אנחנו לומדים שקשירה יותר חשובה בצד שמאל מימין. בנעל שאין קשירה אלא סקוץ' וכד', סוגרים קודם את נעל ימין ואחר כך שמאל, שמאחר וזו לא קשירה יש להקדים את צד ימין.
שאלה: ספרון שאולי לא הוחזר לסיפריה: לפני מספר שנים השאלתי מקרובי משפחתי ספרון באנגלית. אני זוכר כי החזרתי להם את הספרון ואז לקחתי שוב ואז, נראה לי, כי שוב החזרתי אך איני זוכר בדיוק, אולי לא החזרתי. אני זוכר שעל הספרון היה רשום שזה מאיזה ספריה, ואולי לא החזרתי להם את זה ואולי זרקתי אותו. שאלתי את קרובת משפחתי אם היא יודעת מה עם ספרון הנ"ל והיא ענתה לי שלא. האם עליי לעשות משהו? בגלל שזה היה מאיזה ספריה, אולי החזרתי אולי זה נזרק אינני יודע. זה היה ממש ספרון דק אך בכל מקרה אני לא לקחתי אותו מהספריה ההיא וקרובת משפחתי מחלה לי על מה שלקחתי. האם אני חייב משהו לספריה ההיא? אצלי הוא לא נמצא. ואם הם לא החזירו אותו לספריה, בטח לספריה יש איזה נוהל למי שאינו מחזיר ספרים, אז כך זה ר? וסליחה על סיבוך השאלה.
תשובה: אינך חייב לשלם מכיוון שקרובי משפחתך הם ששאלו מהספריה ולכן הם עומדים מול הספריה, ואם יש לספריה טענה היא כלפי קרובי משפחתך. לך יש דין ודברים מול קרובך ואם הם פטרו אותך אז אתה פטור. הרב אברהם זרביב
שאלה: בשר בחלב בתנור ובתבנית: אם אפיתי בתנור על התבנית בשר, מה סדר הפעולות והתנאים שעלי למלא כדי לאפות באותו תנור ובאותה תבנית משהו חלבי? בנוסף, האם שימוש בנייר אפיה יכול לחסוך חלק מהפעולות (לגבי התבנית)?
תשובה: אין אפשרות להשתמש באותה תבנית גם לבשר וגם לחלב. אם אין לך תבנית אחרת, תשתמש בתבנית חד פעמית. בתנור עצמו ניתן להשתמש גם לבשר וגם לחלב רק לאחר הפסקה של 24 שעות והסקה בחום מקסימלי עד שנייר המונח על תבנית ייחרך.
שאלה: סכין שהשתמשו בה בקר: האם סכין שחתכתי בה חלבי קר נעשית חלבית? האם לימון נחשב חריף?
תשובה: 1. הסכין אינה חלבית. 2. כן.
שאלה: לחם משנה עטף בניילון: כאשר בוצעים על החלות, האם 2 החלות צריכות להיות מוכנות לאכילה או החלה שלא חותכים אותה יכולה להיות בתוך ניילון נצמד? כשאנו קונים חלה, עוטפים את החלה בניילון נצמד (ע"י מכונה). השאלה אם בערב צריך לפתוח את העטיפה כדי ששתי החלות תהיינה פתוחות ויחזיקו בחלה ממש או אפשר להשאיר אותה עטופה וטרייה לסעודה השניה- בבוקר.
תשובה: כתוב באחרונים, שאפילו חלה קפואה אפשר כי זה רק מחוסר זמן עד שתפשיר, וכל שכן שאפשר עם חלה בניילון.
שאלה: לא ברכתי "ברוך שפטרני מעונשו שלזה": בני כיום בן 24. ולא ברכתי בעת שעלה לתורה ברוך שפטרני מעונשו של זה. במשך השנים הדחקתי את הנושא. אך הדבר מעיק עלי מאד. כיום, לצערי, הוא אינו שומר על אורח חיים דתי כפי שנהוג במשפחתינו, לכן האפשרות לברך בזמן שהוא עולה לתורה לא כל כך אפשרית. אודה על קבלת תשובה בענין.
תשובה: את הנעשה אין להשיב. תשתדל לקרב אותו לתורה בדרכי נועם. אל תתייאש!
שאלה: עצירות לעניין ברכת אשר יצר: אדם הסובל מעצירות קלה, האם צריך לברך אשר יצר אחרי שהטיל מימיו?
תשובה: כן.
שאלה: מה עושים בבר מצווה : לבני מנישואי הקודמים יש בר מצווה עוד מספר חודשים. האם מספיק לעשות עליה לתורה בכותל ביום חול או שיש חיוב כלשהו לגבי שבת קודש? כמו כן, מה צריך עוד לעשות מלבד הנחת תפילין, כמובן?
תשובה: אין הלכות בנושא זה. המנהג הוא לעשות מסיבה ביום בר המצוה ולעלות לתורה בשבת הסמוכה. השיקול צריך להיות חינוכי, מה טוב לילד, האם לא ירגיש מקופח לעומת חבריו? אומנם אין חובה לחקות את הבזבוז באולמות. עליך להתיעץ עם בנך למה הוא מצפה ומה הן אפשרויותיך ותגיעו להבנה ביניכם. שתהיה לך נחת.
שאלה: כיבוי אזעקת מכונית בשבת: אזעקת מכונית שהחלה לפעול בשבת. האם מותר לכבותה: 1. ע"י גוי? 2. ע"י יהודי בשינוי (כשאין גוי)? 3. דרך אחרת?
תשובה: ר' מה שכתבתי באהלה של תורה ח"ב מעמ' 79 ואילך.
שאלה: נופש עובדים ללא בני זוג: מקום העבודה מארגן יציאה משותפת של כל העובדים והעובדות ללא בני זוגם למלון למשך מספר ימים של, זאת כדי לגבש חברתית את הצוות. האם מותר להשתתף ביציאה כזו?
תשובה: לא הייתי אומר שיש בזה ממש איסור, כי מסתמא ישנים בחדרים נפרדים, אבל זה נראה לי קצת משונה ליצור גיבוש בין גברים ונשים נשואים ולא הייתי ממליץ לעשות כך.
שאלה: הכנת תה בשבת מעלי נענע : האם בשבת מותר להכין תה ע"י שפיכת מים מכלי ראשון כלי שני על גבי עלי נענע?
תשובה: יתכן ועלי נענע הם קלי הבישול, ומכיוון שאיננו יודעים אנו מחמירים. לכן אפשר לערות מים מהמיחם לתוך כוס ולשפוך את המים לכוס אחרת ושם להכניס את העלים למים (ולא הפוך, לשפוך את המים על העלים).
שאלה: מעשר כספים מדמי כיס: 1. לשבט שלי יש דירה שבנינו. גם אם ינקו לפסח רוב הסיכויים שזה לא יהיה כ"כ ברצינות ועם בדיקת חמץ. מבחינתי הדירה היא פשוט כבר לא שלי, השאלה היא אם אני נחשב כמי שיש לו חמץ ברשותו או משהו בסגנון? (אני לא מסוגל לנקות את הכל, וכל שנה וכו ). 2. האם צריך לתת מעשר כספים מכסף שההורים נותנים לי כל שבוע (בשביל נסיעות אוכל וסתם)?
תשובה: 1. אם אינך מבעלי המקום והחלטת כלפי עצמך שאינך מבעלי המקום, אינך חייב לבדוק חמץ. 2. כיוון שאינך מרוויח אלא מוחזק על ידי ההורים, אינך חייב לתת מעשר כספים.
שאלה: כשרות גבינות בארה"ב: אני נמצאת כעת בארה"ב. האם כשרות שאינה אורתודוכסית - צורה של ספר תורה, על גבינת עיזים היא ר, ואם לא מדוע, ולמה בכלל צריך הכשר לגבינות?
תשובה: גבינה היא אחד הדברים שאסרו חכמים משום חלב עכו"ם, ועל כן יש צורך לדעת שזה חליבת ישראל. אמנם יש שהקלו במקרים מסוימים, כגון: השגחת המדינה. בכל אופן, מי שיכול לוודא שהחליבה של ישראל בודאי שיש לנהוג כן. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: קריאת עשרת הדיברות בטעם עליון או תחתון: האם בקריאת עשרת הדיברות בפרשת השבוע קוראים את הדיברות בטעם תחתון או עליון והאם יש הבדל בכך בין נוסח אשכנז לספרד?
תשובה: קוראים בטעם העליון רק בשבועות, שאז ניתנה התורה.
שאלה: נוסח תרומות ומעשרות הנמצא בסידור: שאלתי פעם לגבי הפרשת תרומות ומעשרות בבית הורי, והרב כתב לגבי נוסח החזון אי"ש שנמצא אצל הרב בסידור. האם תוכל בבקשה להביא את הנוסח של הסידור שלך?
תשובה: לפי החזו"א, אפשר לכל אחד שלא יודע את הנוסח לומר שהוא מפריש כפי שכתוב אצלו בסידור. הכוונה לסידור של כל מי שמפריש, הסידור שאצלך. על כן פעם אחת תראה אצלך בסידור היכן כתוב סדר הפרשת תרומות ומעשרות ובשעת הדחק, כפי ששאלת שיש חשש פגיעה בהורים וההפרשה רק בספק, אפשר להשתמש בנוסח זה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מעשר כספים על יד זוג צעיר: אנו זוג צעיר אשר לומד ועובד למחייתו ובנוסף ההורים עוזרים לנו רבות. רצינו לדעת ממה אנו צריכים לתת מעשר כספים מלבד העבודות שאנו עובדים בהם: 1.בעלי מרוויח 1050 ש"ח בחודש. 2. אני עובדת כרגע בעבודות מזדמנות. 3. מלגה מהאגודה למען חיילים משוחררים לבעלי להשלמת בגרויות (רוב הכסף נועד להחזרי נסיעות מבית שמש ללימודים בירושלים). 4. תשלומים שההורים משלמים בשבילנו על שכירות דירה ולימודים. 5. כסף מזומן שההורים נותנים לנו בערך אחת לחודש. 6. כסף שההורים נותנים לנו לקניות יעודיות, כגון: בגדים ונעלים. בנוסף, בקהילה בה אנו מתפללים יש ת שנתי של 400 ש"ח, לא בקשו מאיתנו לשלם כי מודעים ליכולות הכלכליות שלנו, האם אנחנו צריכם לשלם סכום זה- כיום שאנו יודעים שגובים אותו מכולם (למרות שלא בקשו מאיתנו), והאם אנו יכולים לתת ת זה מכספי מעשר?
תשובה: 1. צריך. 2. צריך. 3. לא צריך. 4. לא צריך. 5. צריך. 6. לא צריך. ולגבי ת לבית הכנסת, אם אתם יכולים לשלם סכום זה - טוב שתשלמו כדי שתהיו שותפים עם הכלל. ומכל מקום, לדעתי, אין לשלם סכום זה מכספי מעשר כספים.
שאלה: שימוש בטלפון בשעות העבודה: אני עובדת כשנתיים וחצי בתור פקידה, כל משמרת הינה 8 שעות. בשנה וחצי הראשונות לא התקשרתי אפילו שיחה אחת מהטלפון שבקבלה. (יש מעט עבודה כך שלדבר בטלפון בעניינים אישיים לא גוזל זמן עבודה. לא התקשרתי רק מטעם גזל של כסף). המנהל שלי, שהוא גם שכיר כמוני, יודע שכולם מתקשרים ולא אוסר את הדבר בכלל, אלא רק מבקש שנדבר מהטלפון המשני ולא הראשי. אחרי שעיינתי במספר שאלות בנושא זה, הבנתי שלדבר מהמשרד אפשרי במיוחד במשמרת ארוכה, התחלתי לבצע שיחות מהעבודה. לפעמים ביצעתי שיחות יחסית ארוכות, אבל אם אני פורסת את מספר הדקות שדיברתי בפחות מהשנה האחרונה זה יוצא בערך כ-10 ד לכל יום מתחילת עבודתי. כעת כשאני חושבת על זה שוב אני לא בטוחה, כשעיינתי שוב בשאלות ראיתי שיש שאומרים שאם יש לי פלאפון הדבר אסור. אני מאוד נזהרת בגזל ולכן אני חוששת. כעת הפסקתי שוב להתקשר מהטלפון שבמשרד. אין מצב שאדבר עם המנכ"ל על כך, אני מאוד מתביישת וכמעט ולא יוצא לי לדבר איתו. חוץ מזה שנראה לי שיש גם מעליו. מה עלי לעשות, בתלוש משכורת שמתי לב שקיבלתי פחות כ-165 ש"ח ואני חושבת אולי לא לבקש אותם בגלל זה, מה דעתך כבוד הרב, מה עלי לעשות?
תשובה: אין לך מה לחשוש, משום שהמנהל שלך אמר שמותר לדבר מהטלפון המשני, לכן אם את נוהגת כפי הוראותיו, את ר גמור משום שהוא המוסמך להחליט כן. בנוגע למשכורת שקיבלת פחות 165, עלייך להסב את תשומת ליבם לטעות, והם יבררו אם זו טעות שלהם או שלך, בכל מקרה זכותך המלאה לתבוע את מה שמגיע לך, ואין לקשור זאת לחלק הראשון של השאלה. הרב ניר אביב
שאלה: קמח רובינפלד ללא ניפוי: ראיתי קמח מלא של רובינפלד בהשגחת הבד"ץ שרשום עליו שאינו מצריך ניפוי. האם יכול אני לסמוך על הדבר?
תשובה: אינני מכיר באופן פרטי את המוצר שאתה דן עליו, אבל באופן כללי הכשרות של בד"ץ העדה חרדית הוא תקין ואפשר לסמוך עליו, על אחרים איני יכול לענות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: טחינה גולמית ברומניה: אני סטודנט ברומניה ויש כאן טחינה גולמית שרשום בערבית ועל האריזה רשום 100 שומשום (הכוונה באנגלית) ויש כתב ערבי על הטחינה הגולמית, האם מותר להשתמש בזה? האם יש איזהו דין לגבי הטחינה? מבחינה כשרות אין לזה שום סימן של כשרות.
תשובה: לדעתי אין בטחינה משום בשולי עכו"ם, למרות שידעתי שיש חלוקים על כך, אבל מסורת היא שבירושלים השתמשו בטחינה ערבית. בכל אופן, יש לדעת שאמנם לא ערבו בה חומרים אחרים ואת זה אינני יכול לוודא. בברכת התורה והארץ הרב יהודה הלוי עמיחי מכון התורה והארץ כפר דרום אשקלון